CIMFR inked MoU for coal quality analysis with coal supplying companies
Jun 30, 2016 12:42 IST
वैज्ञानिक और औद्योगिक अनुसंधान परिषद (सीएसआईआर) एवं केन्द्रीय खनन एवं ईंधन अनुसंधान संस्थान (सीआईएमएफआर) ने 28 जून 2016 को कोयला आपूर्ति कम्पनियों एवं उर्जा उत्पादन कम्पनियों के साथ कोयला गुणवत्ता विश्लेषण हेतु समझौता ज्ञापन पर हस्ताक्षर किए.
समझौता ज्ञापन की विशेषताएं
• सीएसआईआर एवं सीआईएमएफआर अपने ज्ञान के आधार पर देश में कोयले की गुणवत्ता को बनाये रखने में सहायता करेंगे.
• अनुमानतः प्रत्येक वर्ष 300 मिलियन मीट्रिक टन कोयले के सैंपल का विश्लेषण किया जायेगा.
• परियोजना के अनुबंध का मूल्य प्रतिवर्ष कम से कम प्रति लगभग 250 करोड़ रुपए है.
• यह अनुमान लगाया जा रहा है कि इस परियोजना से कोयला संयंत्रों के प्रदर्शन एवं उत्पादन में सुधार होगा.
• इस प्रयास द्वारा देश में सतत उर्जा की आपूर्ति में सहायता मिलेगी तथा भविष्य में उर्जा की आवश्यकताओं के लिए सुरक्षित वातावरण तैयार किया जा सकेगा.